wannaphong/clean_thaiwikipedia huggingface dataset:
# กูเกิล ไอโอ
กูเกิล ไอโอ  เป็นงานประชุมนักพัฒนาประจำปี จัดขึ้นโดยกูเกิล ในเมืองซานฟรานซิสโก, รัฐแคลิฟอร์เนีย สหรัฐอเมริกา โดยกูเกิล ไอโอเป็นการประชุมในเชิงลึกถึงการสร้างเว็บไซต์, โทรศัพท์มือถือ และโปรแกรมประยุกต์ รวมไปถึงการเปิดตัวเทคโนโลยีใหม่ เช่นระบบปฏิบัติการแอนดรอยด์, กูเกิล โครม, กูเกิล โครมโอเอส, กูเกิล เอพีไอ, กูเกิล เว็บทูลคิต, แอปเอนจิน และอื่น ๆ

กูเกิล ไอโอ เริ่มจัดขึ้นในปี พ.ศ. 2551 โดย "I" และ "O" มีความหมายถึง อินพุต และเอาต์พุต และ "Innovation in the Open" ซึ่งหมายถึงการเปิดตัวนวัตกรรมใหม่ ๆ ส่วนงานที่คล้าย ๆ กันคือ กูเกิล เดเวลอเปอร์เดย์
# ฤดูร้อนนั้น ฉันตาย
ฤดูร้อนนั้น ฉันตาย ( เป็นภาพยนตร์ไทยแนวสยองขวัญเหนือธรรมชาติ ที่ออกฉายในปี พ.ศ. 2556 กำกับโดย กิตติธัช ตั้งศิริกิจ  สิทธิศิริ มงคลศิริ และ ษรัณยู จิราลักษม์ นำแสดงโดย จิรายุ ละอองมณี สุทัตตา อุดมศิลป์ พิมพกานต์ แพร่คุณธรรม เอกวัฒน์ เอกอัจฉริยา และ กฤษ สถาปนพิทักษ์กิจ ผลิตและจัดจำหน่ายโดย ทาเลนท์ วัน มูฟวี่ สตูดิโอ

 เรื่องย่อ 
ฤดูร้อนนั้น…จอย (พิมพกานต์ แพร่คุณธรรม)เด็กสาวอนาคตสดใสในวงการบันเทิง โพสต์สเตตัสว่า ‘อยากตาย’ สิงห์ (จิรายุ ละอองมณี)หนุ่มหล่ออนาคตไกลอยากปลอบใจจึงแอบขับรถพ่อมารับเธอกับเพื่อนสนิท มีน (สุทัตตา อุดมศิลป์) โดยพาคู่หู กานต์ (กฤษ สถาปนพิทักษ์กิจ) ไปเที่ยวทะเลด้วยกันเป็นครั้งแรก แต่ค่ำคืนแห่งความสนุกกลับกลายเป็นคืนสยอง เมื่อเกิดโศกนาฏกรรมไม่คาดฝันขึ้นคือ จอยตายและเธอยังคงติดตามคนที่รักและใกล้ชิดไปทุกหนแห่ง ทั้งคนรัก เพื่อนสนิท และน้องชายคือ ติ่ง (เอกวัฒน์ เอกอัจฉริยา) ผีจอยมีเรื่องอยากบอกกับคนเป็น แต่ล้วนไม่มีใครอยากรับรู้หรือจดจำ จนเป็นเหตุให้เกิดเรื่องราวระทึกขวัญที่เขย่าหัวใจของคนเคยเป็นวัยรุ่นทุกคน

 นักแสดง 
 จิรายุ ละอองมณี รับบท สิงห์
 สุทัตตา อุดมศิลป์ รับบท มีน
 พิมพกานต์ แพร่คุณธรรม รับบท จอย 
 เอกวัฒน์ นิรัตน์วรปัญญา รับบท ติ่ง 
 กฤษ สถาปนพิทักษ์กิจ รับบท กานต์
 กัลยา เลิศเกษมทรัพย์ รับบท แม่ติ่ง/แม่จอย

 แหล่งข้อมูลอื่น 
 รวมข่าวหนัง Last Summer ฤดูร้อนนั้น ฉันตาย
# วัดไทยสิริราชคฤห์
วัดไทยสิริราชคฤห์ เป็นวัดไทยแห่งแรก ในเมืองราชคฤห์ เมืองในสมัยพุทธกาลที่มีประวัติความเกี่ยวข้องกับพระพุทธศาสนามากที่สุดแห่งหนึ่ง  วัดแห่งนี้ เริ่มก่อสร้างมาตั้งแต่ปี พ.ศ. 2546 มีเนื้อที่ราว 10 ไร่ (4 เอเคอร์) อยู่ห่างจากวัดเวฬุวันมหาวิหาร สถานที่พระสัมมาสัมพูทธเจ้าทรงแสดงโอวาทปาฏิโมกข์ และพระอารามแห่งแรกในพระพุทธศาสนา ประมาณ 500 เมตร ปัจจุบันมีพระครูปลัดสุวัฒนพุทธิคุณ (วิเชียร วชิรวํโส ดร.) เป็นประธานสงฆ์

 ประวัติเริ่มการสร้างวัด 
thumb|left|150px|ศาสนสถานในวัดไทยสิริราชคฤห์

วัดไทยสิริราชคฤห์ ได้เริ่มก่อตั้งขึ้นเมื่อปี พ.ศ. 2544 โดยมี พรครูปลัดสุวัฒนพุทธิคุณ (วิเชียร วชิรวํโส ดร.) เป็นผู้ริเริ่มดำเนินการก่อสร้าง ในนามพุทธบริษัทชาวไทย โดยดำริจากการจัดงานฉลองอรรถกถาฉบับมหาจุฬาฯ สังคายนาย้อนยุค ณ ถ้ำสัตบรรณคูหา เมื่อปี พ.ศ. 2544 โดยที่ตั้งของวัดไทยสิริราชคฤห์ อยู่บริเวณด้านภูเขาเวภารบรรพต สถานที่ทำปฐมสังคายนาในสมัยพุทธกาล

การก่อสร้างวัดไทยสิริราชคฤห์ในระยะแรก ได้รับความอนุเคราะห์จาก พระครูสิทธิปริยัติวิเทศ (พระมหาฉลอง จนฺทสิริ) และนายไซเลนเดอร์ ชาวเมืองราชคฤห์ ดำเนินการจัดหาซื้อที่จากชาวอินเดีย โดยความอุปถัมภ์จากพุทธบริษัทไทย  จนสามารถประกอบพิธีวางศิลาฤกษ์เมื่อวันที่ 16 กุมภาพันธ์ พ.ศ. 2546 ตรงกับวันมาฆบูชา โดยมีพระพุทธวงศมุนี (บุญมา ทีปธมฺโม) อดีตเจ้าอาวาสวัดจักรวรรดราชาวาส เป็นประธานวางศิลาฤกษ์ โดยการก่อสร้างวัดไทยสิริราชคฤห์ มีพระเทพโพธิวิเทศ (ทองยอด ภูริปาโล) เจ้าอาวาสวัดไทยพุทธคยา เป็นประธานการก่อสร้าง และมีผู้ถวายปัจจัยในการก่อสร้างและถวายความอุปถัมภ์ในนามพุทธบริษัทชาวไทยตลอดมาจนถึงปัจจุบัน

 ที่ตั้งและอาณาเขตของวัดไทย 
วัดไทยสิริราชคฤห์  ตั้งอยู่บริเวณทิศเหนือ ด้านล่างของภูเขาเวภารบรรพต สถานที่ทำปฐมสังคายนาในสมัยพุทธกาล และตั้งอยู่ทางทิศตะวันตก ห่างจากวัดเวฬุวันมหาวิหาร พระอารามแห่งแรกในพระพุทธศาสนา ประมาณ 500 เมตร

 รายนามเจ้าอาวาส  

รายนามเจ้าอาวาสวัดไทยสิริราชคฤห์   รูป ชื่อ ตำแหน่งพระสังฆาธิการ ตำแหน่งทางคณะสงฆ์ ปีดำรงตำแหน่งพระสังฆาธิการ  50px|  1. พระวิเทศวชิรเมธี (วิเชียร วชิรวํโส) ภาระวงศ์   เจ้าอาวาส เจ้าอาวาสวัดจีนไตรรัตนาราม พาราณสี รัฐอุตตระประเทศ
 เจ้าอาวาสวัดไทยสิริราชคฤห์ รัฐพิหาร
 ผู้ช่วยเจ้าอาวาสวัดจักรวรรดิราชาวาส    พ.ศ. 2546  - ปัจจุบัน (ตำแหน่งเจ้าอาวาสวัดไทยสิริราชคฤห์)

 สิ่งก่อสร้าง 
ศาสนสถานและถาวรวัตถุภายในวัดไทยสิริราชคฤห์ ได้เริ่มดำเนินการก่อสร้างมาตั้งแต่ ปี พ.ศ. 2546 จนถึงปัจจุบัน ประกอบไปด้วย กุฏิพระจำพรรษา จำนวน 9 หลัง, อาคารสถานพยาบาล 2 ชั้น 5 ห้อง 1 หลัง, อาคารปฏิบัติธรรมเฉลิมพระเกียรติ สูง 5 ชั้น 15 ห้อง 1 หลัง, ศาลาโรงทาน จำนวน 1 หลัง, วิหารพระพุทธมงคลราชคฤห์ 1 หลัง, ลานธรรมจักร, เสาหินพระเจ้าอโศก, ซุ้มประตูทรงไทยขนาดใหญ่ 1 หลัง, อาคารโรงเรียนวิถีพุทธ 5 ห้อง 1 หลัง, ห้องน้ำรวม 13 ห้อง, กำแพงรอบวัด, ก้องเก็บพัสดุ และสำนักงานกลางของวัด เป็นต้น

 การติดต่อที่พักสำหรับผู้แสวงบุญชาวไทย 
 ผู้แสวงบุญที่ประสงค์จะพักที่วัดไทยสิริราชคฤห์  ควรแจ้งให้ทางวัดทราบล่วงหน้าก่อนการเดินทาง โทรศัพท์ 0099-91-942106621

 แหล่งข้อมูลอื่น 
 เว็บไซต์วัดไทยสิริราชคฤห์ 

ไทยสิริราชคฤห์
หมวดหมู่:วัดไทยในสังกัดคณะสงฆ์มหานิกาย
หมวดหมู่:สิ่งก่อสร้างในรัฐพิหาร
# อาสนวิหารเซอแนซ
อาสนวิหารเซอแนซ  เรียกชื่อเต็มว่า อาสนวิหารแม่พระรับเกียรติยกขึ้นสวรรค์แห่งเซอแนซ  ในปัจจุบันมีฐานะเป็นโบสถ์ประจำเขตแพริช นิกายโรมันคาทอลิก ในอดีตเคยมีฐานะเป็นอาสนวิหารประจำมุขมณฑลเซอแนซซึ่งต่อมาได้ถูกยุบลงเป็นส่วนหนึ่งของมุขมณฑลดีญตั้งแต่ปี ค.ศ. 1801http://www.catholic-hierarchy.org/diocese/ds550.html เป็นต้นมา (ตามความตกลง ค.ศ. 1801) ตั้งอยู่ที่เมืองเซอแนซ จังหวัดอาลป์-เดอ-โอต-พรอว็องส์ ในแคว้นพรอว็องซาลป์โกตดาซูร์ ประเทศฝรั่งเศส สร้างขึ้นเพื่อเป็นเกียรติแก่พระแม่มารีรับเกียรติยกขึ้นสวรรค์

อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1910Notice No. PA00080481 Base Mérimée - กระทรวงวัฒนธรรมแห่งฝรั่งเศส 

ประวัติ
อาสนวิหารแห่งนี้ได้รับการสร้างขึ้นในสถาปัตยกรรมโรมาเนสก์แบบพรอว็องส์ ในสมัยคริสต์ศตวรรษที่ 12 และ 13 โดยสร้างบนสถานที่เดิมของโบสถ์หลายแห่งที่เคยสร้างมาก่อนในสมัยโบราณ การก่อสร้างนั้นเริ่มในปี ค.ศ. 1176 สันนิษฐานว่าเป็นสมัยการปกครองของมุขนายกปง โดยเริ่มจากบริเวณฝั่งมุขโค้งแล้วตามด้วยบริเวณกลางโบสถ์ในสมัยคริสต์ศตวรรษที่ 13 และได้รับการเสกขึ้นเป็นอาสนวิหารเมื่อวันที่ 22 ตุลาคม ค.ศ. 1246 โดยมุขนายกกีโยมที่ 3

ต่อมาในยุคสมัยของสงครามศาสนาของฝรั่งเศส หอนาฬิกาได้ถูกทำลายลงในปี ค.ศ. 1569 โดยกองทัพฝ่ายโปรเตสแตนต์ซึ่งนำโดยอ็องตวน เดอ โมว็อง ซึ่งได้เข้าบุกทำลายอาสนวิหารภายหลังจากชัยชนะที่เมืองกัสแตลาน บริเวณมุขทางเข้าหลักได้ถูกทำลาย รวมทั้งเครื่องตกแต่ง สมบัติ และอุปกรณ์พิธีต่าง ๆ ได้ถูกเผาทำลายภายในอาสนวิหารจนหมดสิ้น นอกจากนี้ บริเวณวิหารคด และอาคารที่พักสงฆ์ก็ได้ถูกทำลายลงในช่วงนี้ด้วย

มุขนายกฌ็องที่ 3 แห่งโกลส เดอ มงชี ได้เริ่มโครงการบูรณะทันทีตั้งแต่ปี ค.ศ. 1572 โดยมีการติดตั้งโครงหลังคาใหม่สำหรับคลุมเพดานและลดการรั่วซึมของน้ำฝน ต่อมาในปี ค.ศ. 1684 ได้มีการซ่อมแซมบางส่วนเพิ่มเติมโดยพบหลักฐานการจ่ายเงินให้ฌ็อง-บาติสต์ และฟร็องซัว อิสนาร์ ผู้รับเหมาชาวเมืองเซอแนซ

ส่วนหอระฆังนั้นถูกสร้างขึ้นใหม่ในปี ค.ศ. 1713 มุขนายกอามา เดอ ว็อลกซ์ ได้มีโครงการที่จะบูรณะอาสนวิหารครั้งใหญ่ แต่เนื่องจากเขาได้มรณภาพลง จึงทำให้โครงการนี้ยุบไปโดยปริยาย

ต่อมาในปี ค.ศ. 1790 ได้มีการยุบมุขมณฑล และลดฐานะของอาสนวิหารเป็นเพียงโบสถ์ประจำแพริช ซึ่งมีผลเป็นทางการตามความตกลง ค.ศ. 1801
# โคเบะวิงสเตเดียม
โนเอเวอร์ สเตเดียม ชื่อเดิม โคเบะวิงสเตเดียม  หรือ โคเบะซิตี้มิซากิพาร์กสเตเดียม  เป็นสนามฟุตบอล ตั้งอยู่ในบริเวณสวนมิซากิ เขตเฮียวโงะ เมืองโคเบะ มีความจุทั้งสิ้น 30,132 ที่นั่ง ใช้เป็นสนามเหย้าของสโมสรฟุตบอลวิสเซล โคเบะ ในเจลีก และสโมสรรักบี้โคเบะสตีลโคเบลโกสตีลเลอร์ส

โคเบะวิงสเตเดียมเคยเป็นหนึ่งในสนามฟุตบอลที่ใช้จัดการแข่งขันฟุตบอลโลก ในปี ค.ศ. 2002
# เหงียน มิญ เจิว
เหงียน มิญ เจิว  เป็นนักเขียนชาวเวียดนามที่มีชื่อเสียงในช่วงหลังสงครามเวียดนาม เกิดเมื่อ 20 ตุลาคม พ.ศ. 2473 ที่อำเภอกวิ่ญลืว  จังหวัดเหงะอาน เจิวสมัครเป็นทหารตั้งแต่ พ.ศ. 2495 และได้มาประจำการเป็นบรรณาธิการวารสารวันเหงะเกวินโด่ยตั้งแต่ พ.ศ. 2505 และทำงานที่วารสารนี้มาตลอดจนเสียชีวิตเมื่อ พ.ศ. 2532
 
งานเขียนช่วงแรกของเจิวเป็นเรื่องราวเกี่ยวกับสงครามตั้งแต่นวนิยายเรื่องแรกคือเรื่อง “ประตูแม่น้ำ” ตีพิมพ์เมื่อ พ.ศ. 2509 และเรื่อง “รอยเท้าทหาร” ตีพิมพ์เมื่อ พ.ศ. 2515 เรื่องนี้ได้ตีพิมพ์เป็นภาษารัสเซียด้วย ในยุคหลังสงคราม เจิวเป็นนักเขียนคนแรก ๆ ที่ออกมาเรียกร้องให้สะท้อนความจริงของสังคมมากกว่าการโฆษณาชวนเชื่อAndrew Hammond Cold War Literature: Writing The Global Conflict 2006 Page 127 "In November 1978, the literary journal V?n Ngh? Quan Dzi, printed an essay entitled Writing about the War. Its author, Nguyễn Minh Châu, an accomplished writer and military veteran, launched a fierce criticism of Vietnamese literature from the war. While he acknowledged that many works written during the conflict aimed to 'contribute to the war ...Nguyễn Minh Châu's criticism was ahead of its time; it took more than a decade for society to 'renovate' its attitudes towards the ..." งานเขียนของเขาเองก็หันมาให้ความสำคัญกับเรื่องราวของคนทั่วไปมากขึ้น เช่น ในรวมเรื่องสั้น “ผู้หญิงบนรถด่วน” และ “ท่าน้ำ” ผลงานชิ้นสุดท้ายของเขาคือรวมเรื่องสั้นเรื่อง “หญ้าเลา” ซึ่งเขาเขียนจบบนเตียงที่เขานอนป่วยอยู่จนเสียชีวิตเมื่อ 23 มกราคม พ.ศ. 2532
 อ้างอิง 
 มนธิรา ราโท. วรรณกรรมเวียดนามหลังปี ค.ศ. 1975. กรุงเทพฯ : สำนักพิมพ์แห่งจุฬาลงกรณ์มหาวิทยาลัย, 2553. หน้า 172-178.
# ไอโฟโต้
ไอโฟโต้  เป็นโปรแกรมซอฟต์แวร์จัดการภาพถ่ายดิจิทัล พัฒนาโดย แอปเปิล และจัดจำหน่ายในรูปแบบคอมพิวเตอร์ส่วนบุคคลแมคอินทอช โดยเป็นส่วนหึ่งมาจากชุดไอไลฟ์ ของการจัดการใช้งานสื่อดิจิทัล จัดจำหน่ายครั้งแรกในปี 2002 ไอโฟโต้ สามารถนำไปใช้จัดระเบียบ, ตัดต่อ, พิมพ์ และแชร์ภาพถ่ายดิจิทัล

ประวัติรุ่นของไอโฟโต้
แมค
 รุ่น ไอไลฟ์ แนะนำ แมคโอเอสเท็น ไบนารีไอโฟโต้ 1 – January 7, 2002 10.1 PowerPC ไอโฟโต้ 2 iLife January 3, 2003 10.1 PowerPC ไอโฟโต้ 4iLife '04 January 6, 2004 10.2.6 PowerPC ไอโฟโต้ 5 iLife '05 January 11, 2005 10.3.4 PowerPC ไอโฟโต้ 6 iLife '06 January 10, 2006 10.4.3 Universal ไอโฟโต้ 7 iLife '08 August 7, 2007 10.4.9 Universal ไอโฟโต้ 8 iLife '09 January 7, 2009 10.5.6 Universal ไอโฟโต้ 9 iLife '11 October 20, 2010 10.6.3 Intel

ไอโอเอส
 Version  วันที่จัดจำหน่าย  ไอโอเอส ไอโฟโต้ for iOS 1.0 March 7, 2012 5.1 ไอโฟโต้ for iOS 1.1 September 19, 2012 6.0
# เหงียน ขาย
เหงียน ขาย  เป็นนามปากกาของ เหงียน หมั่ญ ขาย  นักเขียนชาวเวียดนามThu-Huong Nguyen-Vo The Ironies of Freedom: Sex, Culture, and Neoliberal Governance in Vietnam 2008 Page 191 "Tố Hữu, Xuân Diệu, and Chế Lan Viên and some prose writers such as Nguyễn Khải, Đào Vũ, and Chu Văn who fit the partiinost criterion "  เกิดเมื่อ พ.ศ. 2473 ที่กรุงฮานอย เขาสมัครเป็นทหารตั้งแต่ พ.ศ. 2489 ขณะอายุ 16 ปี และเริ่มเป็นนักเขียนเมื่ออายุ 25 ปี เขามีผลงานตีพิมพ์มากมายรวมทั้งยังได้รางวัลซีไรต์ใน พ.ศ. 2543 

ผลงานการเขียนในช่วงสงครามเวียดนามเป็นงานเขียนที่สนับสนุนนโยบายของรัฐบาล แต่หลัง พ.ศ. 2520 เป็นต้นมา เขาได้ปรับมาเขียนเรื่องเพื่อสะท้อนสังคม ผลงานที่สำคัญ เช่น เรื่องสั้นเรื่อง "วิสัยทัศน์ไกล" , "ยุคโรแมนติก"  และ "วีรบุรุษอับโชค"
 อ้างอิง 
มนธิรา ราโท. วรรณกรรมเวียดนามหลังปี ค.ศ. 1975. กรุงเทพฯ : สำนักพิมพ์แห่งจุฬาลงกรณ์มหาวิทยาลัย, 2553.
# เอมเมลี เด ฟอเรสต์
เอมเมลี ชาร์ลอตต์-วิกตอเรีย เด ฟอเรสต์ (เกิดวันที่ 28 กุมภาพันธ์ ค.ศ. 1993) เป็นนักร้องและนักแต่งเพลงชาวเดนมาร์ก เธอเป็นตัวแทนของประเทศเดนมาร์กในการประกวดเพลงยูโรวิชันปี 2013 ที่มัลเมอ ประเทศสวีเดน ซึ่งได้รับชัยชนะด้วยเพลง "โอลีเทียร์ดรอปส์"Denmark's Emmelie de Forest triumphs at Eurovision Song Contest", BBC News. 18 May 2013.

เธอเซ็นสัญญากับค่ายยูนิเวอร์แซลมิวสิกกรุป เมื่อวันที่ 25 มีนาคม ค.ศ. 2013 มีผลงานอัลบั้มแรกชื่อ "โอลีเทียร์ดรอปส์" วางจำหน่ายเมื่อเดือนพฤษภาคม ค.ศ. 2013
# การระดมยิงคาโงชิมะ
การระดมยิงคาโงชิมะ หรือที่รู้จักกันในชื่อ สงครามอังกฤษ-ซัตสึมะ  เป็นการปะทะที่เกิดขึ้นในวันที่ 15 - 17 สิงหาคม พ.ศ. 2406 ในยุคเอโดะตอนปลาย 

การปะทะเป็นผลสืบเนื่องมาจากกรณีนามามูงิ ในปี พ.ศ. 2405 ที่ ชาลส์ เลนน็อกซ์ ริชาร์ดสัน ถูกฆาตกรรม ทำให้อังกฤษเรียกร้องเงินสินไหมทดแทนจากไดเมียวแห่งซัตสึมะ

 เบื้องหลัง 
ภายหลังจากกรณีนามามูงิ นาวาโท จอห์น นีล อุปทูตอังกฤษ ได้เรียกร้องคำขอโทษและค่าสินไหมจากรัฐบาลเอโดะ เป็นจำนวนเงิน 100,000 ปอนด์ หรือประมาณ 1/3 ของรายได้ทั้งปีของรัฐบาลเอโดะTotman, p.68-69 ซึ่งนีลได้ยื่นคำขู่ถึงรัฐบาลเอโดะว่าหากไม่ได้รับค่าสินไหมTotman, p.71 อาจจำเป็นที่จะต้องมีการจัดการด้วยกำลัง นอกจากนี้ อังกฤษยังเรียกร้องจากแคว้นซัตสึมะให้มีการจับกุมและดำเนินคดีแก่ผู้กระทำผิด และเงินอีก 25,000 ปอนด์สำหรับเหยื่อที่รอดชีวิตและครอบครัวของชาลส์ ซึ่งฝ่ายรัฐบาลเอโดะ โดย โองาซาวาระ นางามิจิ ผู้แทนโชกุนTotman, p.72 ได้พยายามหลีกเลี่ยงที่จะมีปัญหากับชาติยุโรป ซึ่งขณะนั้นต้องเผชิญกับภัยคุกคามทั้งฝรั่งเศสและอังกฤษ

รัฐบาลเอโดะได้ปฏิเสธที่จะขอโทษและการจ่ายค่าสินไหมแก่อังกฤษรวมไปถึงการลงโทษซามูไรสองคนที่ก่อเหตุ ซึ่งญี่ปุ่นได้อ้างถึงผลประโยชน์มากมายของชาวยุโรปในญี่ปุ่น รวมถึงสิทธิสภาพนอกอาณาเขตที่กฎหมายญี่ปุ่นไม่มีผลบังคับใช้กับชาวต่างชาติ ซึ่งบรรดาข้อตกลงที่ไม่มีความยุติธรรมเหล่านี้ล้วนเป็นสิ่งที่ญี่ปุ่นถูกบีบบังคับให้จำยอม

จากความอยุติธรรมของชาติมหาอำนาจยุโรป ทำให้เกิดกระแสต่อต้านชาวยุโรปขึ้นในญี่ปุ่น ซึ่งแผ่ขยายไปทั้งประเทศ ในห้วงเวลานั้น สมเด็จพระจักรพรรดิโอซาฮิโตะก็ทรงตรา "โองการขับไล่คนเถื่อน" ขึ้น เมื่อปี พ.ศ. 2406 ซึ่งชาติยุโรปเลือกที่จะโต้ตอบด้วยวิธีการทางทหาร เรือสินค้าของอเมริกา เนเธอร์แลนด์ และฝรั่งเศสที่ผ่านช่องแคบชิโมโนเซกิล้วนถูกโจมตี ซึ่งทำให้กองเรือผสมที่นำโดยราชนาวีอังกฤษต้องระดมยิงตอบโต้เพื่อป้องกันเรือสินค้า
# รายพระนามพระชายาเจ้าผู้ครองลีชเทินชไตน์
นี่คือ รายพระนามพระชายาเจ้าผู้ครองลีชเทินชไตน์ คู่อภิเษกสมรสของเจ้าผู้ครองลีชเทินชไตน์เป็นผู้หญิงทั้งหมด เนื่องจากไม่เคยมีเจ้าผู้ครองผู้หญิง เพราะกฎหมายกำหนดให้เจ้าผู้ครองทุกพระองค์ต้องเป็นผู้ชาย

รายพระนาม
 พระรูป พระนาม ประสูติ อภิเษกสมรส เริ่มรัชกาล สิ้นสุดรัชกาล สิ้นพระชนม์ พระสวามี 100px แอนนา มาเรีย เชร็มเบอร์ วอน เซร์นนาโฮนา  1575  1590 20 ธันวาคม 1608พระสวามีขึ้นครองราชย์ 6 มิถุนายน 1625 คาร์ลที่ 1 100px โจฮานนา เบียทริกซ์ วอน เดทริคคริสเตียน นิโคลซ์เบิร์ก 1625  6 สิงหาคม 1644  26 มีนาคม 1676 คาร์ล ยูเรบัส 100px เอ็ดมุนดา มาเรีย วอน เดทริคคริสเตียน นิโคลซ์เบิร์ก 17 เมษายน 1652 16 กุมภาพันธ์ 1681  5 เมษายน 1684พระสวามีขึ้นครองราชย์ 16 มิถุนายน 1712พระสวามีสิ้นพระชนม์ 15 มีนาคม 1737 ฮันส์-อะดัมส์ที่ 1 100px เอเลโนร์ บาร์บูดา แห่งโอ็ตตินเจน สเปลเบิร์ก 4 พฤษภาคม 1661  15 ตุลาคม 1679 12 มีนาคม 1718พระสวามีขึ้นครองราชย์ 11 ตุลาคม 1721พระสวามีสิ้นพระชนม์ 10 กุมภาพันธ์ 1723 แอนทอน ฟอร์เลียน 100px มาเรีย แอนนา แห่งโอ็ตตินเจน สเปลสเตน   21 กันยายน 1693  3 สิงหาคม 1716 11 ตุลาคม 1721พระสวามีขึ้นครองราชย์ 15 เมษายน 1729 โจเซฟ โยฮันน์ อดัมส์ 100px มาเรีย แอนนา วอน โคตตุนลินสกาย 12 พฤษภาคม 1707      22 สิงหาคม 1729  16 ธันวาคม 1732 พระสวามีสิ้นพระชนม์ 6 กุมภาพันธ์ 1788 100px แอนนา มาเรีย แห่งลิกเตนสไตน์ 11 กันยายน 1699      19 เมษายน 1718  16 ธันวาคม 1732 พระสวามีขึ้นครองราชย์ 6 กรกฎาคม 1745 20 มกราคม 1753 โจเซฟ เวนเซลที่ 1(ครั้งที่ 2) 100px มาเรีย โจเซฟปินา วอน ฮาร์รัช ฮารัว 20 พฤศจิกายน 1727     19 มีนาคม 1744  6 กรกฎาคม 1745 22 ธันวาคม 1748พระสวามีสิ้นพระชนม์ 15 กุมภาพันธ์ 1788 โยฮันน์ เนโปลุค คาร์ล 100px แอนนา มาเรีย แห่งลิกเตนสไตน์ 11 กันยายน 1699      19 เมษายน 1718  22 ธันวาคม 1748พระสวามีขึ้นครองราชย์ 20 มกราคม 1753 โจเซฟ เวนเซลที่ 1(ครั้งที่ 3) 100px เลโอเปีน วอน สเตนเบิร์ก  11 ธันวาคม 1733  6 กรกฎาคม 1750  10 กุมภาพันธ์ 1772พระสวามีขึ้นครองราชย์ 18 สิงหาคม 1781พระสวามีสิ้นพระชนม์ 27 มิถุนายน 1809 ฟรันซ์ โจเซฟที่ 1 100px  คาโลลีน วอน มานเดอร์สคิด-บลานเกนเฮม  14 พฤศจิกายน 1768  16 พฤศจิกายน 1783 24 มีนาคม 1805พระสวามีสิ้นพระชนม์ 11 มิถุนายน 1831 อลัวส์ที่ 1 100px  แลนด์กราวิน โจเซฟาแห่งฟุรสเท็นเบิร์ก-เวยทรา 21 มิถุนายน 1776   12 เมษายน 1792 24 มีนาคม 1805พระสวามีครองราชย์ 20 เมษายน 1836พระสวามีสิ้นพระชนม์ 23 กุมภาพันธ์ 1848  โยฮันน์ที่ 1 โจเซฟ 100px  เคาน์เทสฟรานซิสกา คินกีแห่งวชินิทและเทตตู  8 สิงหาคม 1813 8 สิงหาคม 1831  20 เมษายน 1836พระสวามีครองราชย์ 12 พฤศจิกายน 1858พระสวามีสิ้นพระชนม์ 5 กุมภาพันธ์ 1881 อลัวส์ที่ 2 100px เอลิซาเบธ วอน กุทแมน 8 มกราคม 1875  22 กรกฎาคม 1929 25 กรกฎาคม 1938พระสวามีสิ้นพระชนม์ 28 กันยายน 1947 ฟรานซ์ที่ 1 100px  เคาน์เตสจอร์จจีนา ฟอน วิลเซค24 ตุลาคม 1921 7 มีนาคม 1943 18 ตุลาคม 1989 ฟรันซ์ โจเซฟที่ 2 100px  เจ้าหญิงมารีแห่งลิกเตนสไตน์ 14 เมษายน 1940 30 กรกฎาคม 1967 13 พฤศจิกายน 1989 21 สิงหาคม 2021 ฮันส์-อาดัมที่ 2

ดูเพิ่ม
 รายพระนามเจ้าผู้ครองลีชเทินชไตน์

ล
# สาธารณรัฐประชาชนบัลแกเรีย
สาธารณรัฐประชาชนบัลแกเรีย (Narodna republika Balgariya) เป็นชื่ออย่างเป็นทางการของ ประเทศบัลแกเรีย เมื่อยังเป็นสาธารณรัฐสังคมนิยม

สาธารณรัฐประชาชนบัลแกเรียดำรงอยู่ตั้งแต่ ค.ศ. 1946 ถึง ค.ศ. 1990 และถูกปกครองโดยพรรคคอมมิวนิสต์บัลแกเรีย ซึ่งต่อมาได้ปกครองร่วมกับพันธมิตรคือสหภาพเกษตรกรรมชาติบัลแกเรีย บัลแกเรียเป็นสมาชิกของคอมิคอน และกติกาสัญญาวอร์ซอ และเป็นพันธมิตรอย่างใกล้ชิดกับสหภาพโซเวียตในช่วงสงครามเย็น กลุ่มขบวนการต่อต้านได้โค่นล้มและปกครองราชอาณาจักรบัลแกเรียในช่วงรัฐประหารบัลแกเรีย ค.ศ. 1944 ซึ่งเป็นการสิ้นสุดการเป็นพันธมิตรกับฝ่ายอักษะและนำไปสู่สาธารณรัฐประชาชนใน ค.ศ. 1946

พรรคคอมมิวนิสต์บัลแกเรียจำลองนโยบายของตนหลังจากสหภาพโซเวียตเปลี่ยนประเทศในช่วงทศวรรษจากสังคมชาวนาเกษตรกรรมกลายเป็นสังคมแบบสังคมนิยมอุตสาหกรรม ในช่วงกลางคริสต์ทศวรรษ 1950 และหลังจากการอสัญกรรมของสตาลิน พวกหัวอนุรักษ์นิยมได้สูญเสียอิทธิพลและเป็นช่วงระยะเวลาของการเปิดเสรีทางสังคมและความมั่นคงภายใด้การปกครองของตอดอร์ ซีฟกอฟ หลังจากที่มีการสร้างโครงสร้างพื้นฐานด้านพลังงานและการขนส่งขึ้นมาใหม่การผลิตใน ค.ศ. 1960 ทำให้กลายเป็นภาคเศรษฐกิจที่สำคัญและบัลแกเรียได้กลายเป็นผู้ส่งออกเครื่องใช้ในครัวเรือนรายใหญ่และต่อมาได้ใช้เทคโนโลยีคอมพิวเตอร์ ทำให้บัลแกเรียได้รับฉายาว่า "ซิลิคอนแวลลีย์แห่งกลุ่มตะวันออก" ระดับการผลิตที่ค่อนข้างสูงของประเทศและคะแนนสูงในการจัดอันดับการพัฒนาทางสังคมทำให้เป็นแบบอย่างสำหรับนโยบายการบริหารของประเทศสังคมนิยมอื่น ๆ

ใน ค.ศ. 1989 หลังจากไม่กี่ปีของอิทธิพลเสรีนิยมการปฏิรูปการเมืองได้ริเริ่มขึ้น ตอดอร์ ซีฟกอฟผู้ดำรงตำแหน่งหัวหน้าพรรคตั้งแต่ ค.ศ. 1954 ถูกปลดออกจากตำแหน่งในสภาคองเกรสของพรรคคอมมิวนิสต์บัลแกเรีย ใน ค.ศ. 1990 ภายใต้การนำของ แกออร์กี ปราวานอฟ พรรคคอมมิวนิสต์บัลแกเรียได้เปลี่ยนชื่อเป็นพรรคสังคมนิยมบัลแกเรีย (BSP) และได้นำแนวคิดทางการเมืองแบบกึ่งกลางซ้ายมาแทนที่ลัทธิมากซ์-เลนิน หลังจากชัยชนะของพรรคสังคมนิยมบัลแกเรียในการเลือกตั้งใน ค.ศ. 1990 ซึ่งเป็นครั้งแรกที่มีการเลือกตั้งหลายพรรคต่อเนื่องนับตั้งแต่ค.ศ. 1931 ชื่อของรัฐก็เปลี่ยนเป็นสาธารณรัฐบัลแกเรีย
# ริดดิค โบว์
ริดดิค ลามอนท์ โบว์  เกิดวันที่ 10 สิงหาคม ค.ศ. 1967 ที่บรุกลิน นครนิวยอร์ก เป็นนักมวยสากลระดับอาชีพชาวอเมริกัน เขาเป็นอดีตแชมป์โลกรุ่นเฮฟวี่เวทสองสมัย โดยชนะรายการสมาคมมวยโลก, สภามวยโลก และสหพันธ์มวยนานาชาติเป็นครั้งแรกใน ค.ศ. 1992 ส่งผลให้เขากลายเป็นแชมป์โลกรุ่นเฮฟวี่เวทอย่างไร้ข้อกังขา โบว์หวนกลับมาครองแชมป์รุ่นเฮฟวี่เวทอีกเป็นสมัยที่สองใน ค.ศ. 1995 โดยเขาเป็นผู้ชนะรายการขององค์กรมวยโลก และอำลาวงการใน ค.ศ. 1996 แต่เขาก็กลับคืนสู่สังเวียนอีกใน ค.ศ. 2004 ปัจจุบัน เขาไม่ได้สร้างผลงานมวยสากลอีกเลยนับจากปี ค.ศ. 2008

โบว์กลายเป็นนักมวยสากลคนแรกที่เป็นฝ่ายชนะอีแวนเดอร์ โฮลีฟิลด์ ในรายการชิงแชมป์โลกเมื่อ ค.ศ. 1992 หลังจากนั้น เขาได้กลายเป็นนักมวยคนแรกที่สามารถชนะน็อคโฮลีฟิลด์เมื่อเขาชนะในรับเบอร์แมตช์ใน ค.ศ. 1995 สถิติการแข่งขันมวยสากลของโบว์คือชนะ 43 ครั้ง แพ้ 1 ครั้ง ไม่เคยเสมอ และรับการยุติการแข่ง 1 ครั้ง โดยเป็นการชนะน็อคมาถึง 33 ครั้ง เขาเป็นฝ่ายชนะคู่ชกมาแล้วทุกรายยกเว้นบัสเตอร์ แมธิส จูเนียร์ (การแข่งขันคู่นี้ได้สิ้นสุดลงเนื่องด้วยให้ยุติการแข่งขัน) โบว์ได้รับการจัดอันดับให้เป็นนักมวยสากลรุ่นเฮฟวี่เวทที่ยิ่งใหญ่ที่สุดตลอดกาลอันดับที่ 21 โดยเว็บไซต์ บ็อกซิ่งซีน The Top 25 Heavyweights of All-Time

 มวยสากลสมัครเล่น 
ในฐานะมือสมัครเล่น โบว์ได้รับรางวัลอันทรงเกียรติแชมป์นิวยอร์กโกลเดนโกลฟ ในท่ามกลางหลายการแข่งขัน (ใน ค.ศ. 1984 ขณะที่เขามีอายุได้ 17 ปีก็สามารถชนะน็อคคู่ชกที่มีชื่อว่า เจมส์ สมิธ โดยใช้เวลาเพียง 4 วินาที) รวมถึงชนะรางวัลเหรียญเงินในการแข่งขันโอลิมปิกฤดูร้อน 1988 โดยเป็นฝ่ายแพ้ให้กับเลนน็อกซ์ ลูอิส

 มวยไทย 
ในเดือนมีนาคม ค.ศ. 2013 โบว์ได้ประกาศว่าเขาจะเปิดตัวในศึกมวยไทย โดยเขาได้รับการฝึกสอนจากครูแอร์ พันทิป กับครูจันในลาสเวกัส ตลอดจนได้รับการฝึกสอนจากก้องนภา วัชรวิทย์ (ก้องนภา ลูกทัพฟ้า) มาเป็นระยะเวลากว่าหนึ่งเดือนซีเนียร์. ชีวิตต้องสู้ของ “ก้องนภา วัชรวิทย์”. มวยสยามรายวัน. ปีที่ 20 ฉบับที่ 7205. วันพุธที่ 22 พฤษภาคม พ.ศ. 2556. หน้า 16 รวมถึงครองศักดิ์ ศักดิ์เกษม ซึ่งเป็นนักมวยไทยรุ่นใหญ่ที่เดินทางมาจากกรุงปารีส ประเทศฝรั่งเศส มาร่วมฝึกสอน

ในเบื้องต้น โบว์ได้รับการกำหนดให้พบกับคู่ชกชื่อ เลฟเกน โกโลวิน ในศึกมวยไทยซุปเปอร์ไฟท์ ซึ่งเตรียมจัดขึ้น ณ วันที่ 13 พฤษภาคม ค.ศ. 2013 American Chike Lindsay Set to Take on Saiyok Pumpanmuang in One of the Most Unusual Cards This Year แต่แล้วก็เลื่อนออกไปเป็นวันที่ 14 มิถุนายน ค.ศ. 2013 

 สถิติการชกมวยไทย 
 สถิติการชกมวยไทยชนะ 0 (ชนะน็อค 0), แพ้ 1, เสมอ 0
 วันที่  ผล  คู่ชก  รายการ  สถานที่  วิธีชนะ  ยก  เวลา  บันทึก 14 มิ.ย. 2013  แพ้  เลฟเกน โกโลวิน  มวยไทยซุปเปอร์ไฟท์  พัทยา ประเทศไทย  ทีเคโอ (เตะขา)  2   0-1
คำอธิบาย:
# Bruguiera
Bruguiera เป็นสกุลของพืชมีดอกใน วงศ์โกงกาง ประกอบด้วยไม้ป่าชายเลน 6 สปีชีส์ พบตามมหาสมุทรอินเดีย  ตั้งแต่ตะวันออกเฉียงใต้ของแอฟริกาจนถึงทางเหนือของออสเตรเลีย ศรีลังกา และเอเชียตะวันออกเฉียงใต้  เมลานีเซียและโพลีเนเซีย  ชื่อสกุลนี้ตั้งตามชื่อนักพฤกษศาสตร์ชาวฝรั่งเศส Jean Guillaume Bruguière 

สปีชีส์
 Bruguiera cylindrica (L.) Blume
 Bruguiera exaristata Ding Hou
 Bruguiera gymnorrhiza (L.) Lamk.
 Bruguiera hainesii C. G. Rogers
 Bruguiera parviflora (Roxb.) Wight & Arn. Ex Griff.
 Bruguiera sexangula (Lour.) Poir.

ลูกผสมระหว่าง B. gymnorrhiza และ B. sexangula เรียกว่า Bruguiera × rhynchopetala.
# พังกาหัวสุมดอกขาว
พังกาหัวสุมดอกขาว หรือขลัก ประสักแดง  เป็นไม้ยืนต้นในวงศ์ Rhizophoraceae ลำต้นแตกเป็นร่องไม่ลึกมาก ผิวหยาบเป็นสะเก็ด เปลือกสีน้ำตาลเข้มถึงเทา โคนต้นเป็นพูพอน ใบเดี่ยว สีเขียวเข้ม ผิวใบเป็นมัน ท้องใบสีเขียวอ่อนกว่าเล็กน้อย ดอกเดี่ยวออกตามง่ามใบ กลีบเลี้ยงสีเขียวอมเหลือง ปลายแหลม กลีบดอกสีเหลืองอ่อน ผลเดี่ยว ทรงคล้ายลูกข่าง มีเกสรตัวเมียติดอยู่ ผลจะงอกออกมาเป็นฝัก สีเขียว ผิวเรียบ ปลายแหลมมน ไม้ใช้ทำเสาเรือน กระดาน และโป๊ะ ฝักใช้ต้มรับประทานได้Wild Fact Sheet.
 อ้างอิง 
 มัณฑนา นวลเจริญ. 2552. สารานุกรมความหลากหลายทางชีวภาพตำบลคลองประสงค์ อำเภอเมือง จังหวัดกระบี่. กทม. สำนักงานปลัดกระทรวงทรัพยากรธรรมชาติและสิ่งแวดล้อม หน้า 59
# พังกาหัวสุมดอกแดง
พังกาหัวสุมดอกแดง หรือโกงกางหัวสุม (, , ,)  เป็นไม้ยืนต้นในวงศ์ Rhizophoraceae เปลือกต้นแตกเป็นแนวยาว สีน้ำตาลหรือสีดำ โคนต้นมีพูพอนสูง มีรากหายใจ ใบเดี่ยว สีเขียวเข้ม ท้องใบสีอ่อน ก้านใบสีเหลืองอมน้ำตาล ดอกเดี่ยว ออกตามซอกใบ กลีบเลี้ยงสีแดง ดอกตูมรูปร่างเป็นทรงกระสวย กลีบดอกสีขาวอมชมพู ผลคล้ายลูกข่าง งอกตั้งแต่อยู่บนต้น ฝักคล้ายกระสวย อ่อนเป็นสีเขียวเข้ม แก่แล้วเป็นสีม่วงออกดำ

 การใช้ประโยชน์ 
เปลือกแห้งมีแทนนินถึง 35% ใช้ในการฟอกย้อมหนังและแหอวน สารโพลบาฟีนในเปลือกลำต้นให้สีดำหรือสีน้ำตาลเข้ม ใช้ทำเสาเพราะทนทานต่อการทำลายของปลวกและเพรียง เปลือกใช้ทำกาว มีฤทธิ์เป็นยาฝาดสมาน แก้ท้องเสีย ใช้กินกับหมากพีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 3: พืชให้สีย้อมและแทนนิน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544.หน้า 61 –62 ในมัลดีฟส์ นำฝักของพังกาหัวสุมดอกแดงไปต้มแล้วรับประทานเป็นผัก ซึ่งเป็นที่นิยมมากกว่าฝักถั่วขาวXavier Romero-Frias, The Maldive Islanders, A Study of the Popular Culture of an Ancient Ocean Kingdom, Barcelona 1999, ISBN 84-7254-801-5
# รายพระนามคู่อภิเษกสมรสในพระมหากษัตริย์มอนเตเนโกร
เจ้าหญิงแห่งมอนเตรเนโกร
 พระรูป พระนาม พระราชบิดา ประสูติ อภิเษกสมรส สถาปนาเป็นพระราชินี พ้นจากตำแหน่ง สวรรคต พระสวามี 100px  ดารินกา เวกิก เจ้าชายมาร์โก เวกิก(ตระกูลเวกิก) 31 ธ.ค. 1837 12 ม.ค. 1855 13 ส.ค. 1860พระสวามีสวรรคต 14 ก.พ. 1892 ดานีโลที่ 1 100px  มิเลนา วูโกติก เจ้าชายเปตาร์ วูโกติก(ตระกูลวูโกติก) 4 May 1847  8 November 1860 28 August 1910เปลี่ยนพระอิสสริยยศ 16 March 1923 นิโคลาที่ 1

 สมเด็จพระราชินี 
 พระรูป พระนาม พระราชบิดา ประสูติ อภิเษกสมรส สถาปนาเป็นพระราชินี พ้นจากตำแหน่ง สวรรคต พระสวามี 100px  มิเลนา วูโกติก เจ้าชายเปตาร์ วูโกติก(ตระกูลวูโกติก) 4 May 1847  8 November 1860 28 August 1910เปลี่ยนพระอิสสริยยศ 16 March 1923 นิโคลาที่ 1

 ผู้อ้างสิทธิ์ในตำแหน่งสมเด็จพระราชินี 
 พระรูป พระนาม พระราชบิดา ประสูติ อภิเษกสมรส สถาปนาเป็นพระราชินี พ้นจากตำแหน่ง สวรรคต พระสวามี 100px  มิเลนา วูโกติก เจ้าชายเปตาร์ วูโกติก(ตระกูลวูโกติก) 4 May 1847  8 November 1860 28 November 1918ราชาธิปไตยถูกล้มล้าง 1 มี.ค. 1921พระสวามีสวรรึค 16 มี.ค. 1923 นิโคลาที่ 1 100px จัตตา แห่งแม็คเลนบูร์ก-สเตรลิทส์ แกรนด์ดยุคอดอล์ฟที่ 5แห่งแม็คเลนบูร์ก-สเตรลิทส์(ราชวงศ์แม็คเลนบูร์ก) 24 January 1880 27 July 1899 1 March 1921สวามีเริ่มอ้างสิทธิ์'
|align="center"| 7 March 1921พระสวามีสละตำแหน่ง|align="center"| 17 February 1946
|align="center"| มกุฎราชกุมารดาเนียโลแห่งมอนเตรเนโก
|-
|align="center"| 
|align="center"| เจเนลีฟ เปรเจนต์
|align="center"| ฟรานซิส เปรเจนต์
|align="center"| 4 ธ.ค. 1919
|align="center" colspan="2"| 27 ม.ค. 1941
|align="center"| 11 ก.ค. 1949ทรงหย่า 
|align="center"| 26 ม.ค. 1989
|align="center"| เจ้าชายไมเคิลแห่งมอนเตรเนโก
|-
|align="center"| 
|align="center"| ฟรานซีน นาวาร์โร
|align="center"| อองตวน นาวาร์โร
|align="center"| 27 ม.ค. 1950
|align="center"| 27 พ.ย. 1976 
|align="center"| 24 มี.ค. 1986สวามีเริ่มอ้างสิทธิ์'' 6 ก.ค. 2008 เจ้าชายนิโคลัสแห่งมอนเตรเนโก
# Bruguiera gymnorrhiza
เปลี่ยนทาง พังกาหัวสุมดอกแดง
# กองทัพบัลแกเรีย
ประวัติ 

 โครงสร้าง 

 บุคลากร 

 กำลังพลประจำการ 

 กำลังพลสำรอง 

 การศึกษา 

 งบประมาณ 

 ยุทธภัณฑ์ 

 อาวุธประจำกาย 

 อาวุธประจำหน่วย 

 ศาลทหาร 

 ความสัมพันธ์ทางทหาร